NR. 147550/17.12.2024
REFERAT DE APROBARE 
al proiectului de hotărâre privind stabilirea salariilor de bază pentru personalul contractual din cadrul Clubului Sportiv Municipal Unirea Alba Iulia din subordinea Consiliului Local al municipiului Alba Iulia începând cu luna ianuarie 2025
I. Expunere de motive
Proiectul de act administrativ inițiat vizează stabilirea salariilor de bază pentru personalul contractual din cadrul Clubului Sportiv Municipal Unirea Alba Iulia din subordinea Consiliului Local al municipiului Alba Iulia
II. Descrierea situaţiei actuale
Prin Hotărârea Consiliului Local nr. 258/25.07.2024 a fost aprobata salarizarea personalului contractual din cadrul Clubului Sportiv Municipal Unirea Alba Iulia, institutie publica cu personalitate juridică, aflata în subordinea Consiliului Local al municipiului Alba Iulia.
Ținând cont de prevederile H.G nr. 1506/2024 pentru stabilirea salariului de bază minim brut pe ţară garantat în plată, se impune stabilirea salariilor conform prevederilor legale în vigoare,
Avizul consultativ al Sindicatului Liber „Solidaritatea” din cadrul Primăriei municipiului Alba Iulia;
Gestionarea sistemului de salarizare a personalului din instituţiile şi autorităţile publice se asigură de fiecare ordonator de credite care conduce politica fiscal-bugetară în mod prudent, gestionând resursele financiare și cele umane raportat la obligaţiile bugetare asumate. Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu.
Având în vedere faptul că salariile lunare pentru funcţionarii publici şi personalul contractual din cadrul familiei ocupaţionale "Administraţie" din aparatul propriu al primăriilor şi consiliilor locale, din instituţiile şi serviciile publice de interes local din subordinea acestora, se stabilesc prin hotărâre a consiliului local, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor și se realizează de către ordonatorul de credite, cu respectarea prevederilor art. 25 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare și încadrarea în cheltuielile de personal aprobate în bugetele de venituri şi cheltuieli, se impune stabilirea salariilor conform prevederilor legale în vigoare.
Propun stabilirea salariilor de bază pentru personalul contractual din cadrul Clubului Sportiv Municipal Unirea Alba Iulia din subordinea Consiliului Local al municipiului Alba Iulia începând cu luna ianuarie 2025
III. Baza legală
- art. 31 alin. (2) din Legea–cadru nr. 153/2017 privind salarizarea personalului plătit din fonduri publice, cu modificările şi completările ulterioare;
- art. 554 alin.(1) din OUG nr. 57/2019 privind Codul administrativ, cu modificările și completările ulterioare;
- H.G. nr. 1506/2024 privind stabilirea salariului de bază minim brut pe țară garantat în plată;
- Art. 164 din legea nr. 53/2003 – Codul muncii, republicata cu modificările și completările ulterioare
- Hotărârea nr. 40/09.02.2024 a Consiliului local privind aprobarea bugetului general de venituri și cheltuieli pe anul 2024 al municipiului Alba Iulia, cu modificările și completările ulterioare;
- Hotărârea nr. 258/2024 a Consiliului local privind stabilirea salariilor de bază la Club Sportiv Municipal Unirea Alba Iulia aflat în subordinea Consiliului Local al municipiului Alba Iulia
- Hotărârea Consiliului Local al municipiului Alba Iulia nr. 369/2015 privind aprobarea înființării Clubului Sportiv Municipal Unirea Alba Iulia, cu personalitate juridică, în subordinea Consiliului local al municipiului Alba Iulia, cu modificările și completările ulterioare,
IV. Avize necesare
Avizul Comisiei de specialitate al Consiliului Local al municipiului Alba Iulia -
Pentru aceste considerente, propun analizarea proiectului de hotărâre întocmit, în vederea supunerii lui spre dezbatere şi aprobare, în proxima şedinţă ordinară a Consiliului Local al municipiului Alba Iulia.
La redactarea prezentului Referat de aprobare au fost avute în vedere prevederile O.U.G. nr. 57/2019 privind Codul administrativ, cu modificările și completările ulterioare şi ale Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.
Având în vedere cele expuse, în temeiul art. 136 alin. 1 din O.U.G. nr. 57/2019 privind Codul administrativ, cu modificările și completările ulterioare potrivit căruia proiectele de hotărâri pot fi propuse de primar, consilieri locali sau de cetăţeni, în condiţiile legii, iniţiez proiectul de hotărâre privind stabilirea salariilor de bază pentru personalul din cadrul Clubului Sportiv Municipal Unirea Alba Iulia din subordinea Consiliului Local al municipiului Alba Iulia începând cu luna ianuarie 2025.

